Leontios van Bisantium

Leontios (Latyn: Leontivs, Grieks: Λεόντιος; oorl. 15 Februarie 706) was die Bisantynse keiser van 695 tot 698.

Leontios is in Isaurië gebore en was ’n soldaat wat vinnig opgang gemaak het. In ’n volksopstand onder sy leiding is die vorige keiser, Justinianus II, van die troon afgesit en Leontios het hom opgevolg. Sy naam was eintlik Leo (Grieks: Λέων, Leōn), maar hy is bekend onder die naam wat in Bisantynse geskrifte gebruik is.

Leontios was ongewild. Hy het militêre operasies vermy en eerder probeer om die ryk te verenig. Nadat die Moslems Kartago in 697 verower het,Moore, R. Scott, "Leontius (695-698 A.D.)", De Imperatoribus Romanis (1999) het die Bisantynse soldate in opstand gekom en generaal Apsimaros as hul leier aangewys.Bury, J.B., A History of the Later Roman Empire from Arcadius to Irene, Vol. II, MacMillan & Co., 1889 Apsimaros het sy naam na Tiberius III verander en die leër het na Konstantinopel opgeruk en Leontios se bewind in 698 oorgeneem. Leontios is gevange geneem, vermink en later tereggestel.

 Verwysings 

 Eksterne skakels 

 15px Hierdie artikel is vertaal uit die Engelse Wikipedia

Kategorie:Bisantynse keisers
Kategorie:Geboortes in 660
Kategorie:Sterftes in 705